Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iisraeli president Rivlin:
Netanyahut ootavat peaministrina tulevasel ametiajal tähtsad tööd,
nagu suhete taastamine USAga,
Iisraeli poliitsüsteemi stabiliseerimine
ja avalikkuse usalduse taastamine.
Amnesty Internationali raport süüdistas Palestiina rühmitusi Gazas,
sh Hamasi,
viimases Iisraeli-Gaza lahinguraundis toimunud sõjakuritegudes.
USA välisminister Kerry ja Iraani välisminister Zarif
saabusid Šveitsi uuele tuumakõnelustevoorule.
Peaminister Netanyahu sai Iisraeli presidendi nõusoleku
uue koalitsioonivalitsuse loomiseks.
17. märtsi valimiste üllatusvõit võimaldab Netanyahul luua
tugeva paremkaldega valitsuse,
mis kontrollib 120-kohalises Knessetis 67 kohta.
See on suur enamus riigis,
kus ükski partei pole kunagi suutnud üksi valitseda.
Otsustasin anda sulle mandaadi valitsuse moodustamiseks.
Iisraeli president Rivlin märkis,
et Netanyahut ootavat peaministrina tulevasel ametiajal tähtsad tööd,
nagu suhete taastamine USAga,
Iisraeli poliitsüsteemi stabiliseerimine
ja avalikkuse usalduse taastamine,
mis on küsitluste järgi viimastel aastatel tugevalt kahanenud.
Need kriitilised ülesanded ootavad Knessetit ja valitsust,
koalitsiooni ja opositsiooni.
Esmatähtis on suhete parandamine USAga,
oma olulisima liitlasega.
Teiseks on poliitsüsteemi stabiilsuse taastamine
ja avalikkuse usalduse taastamine süsteemi suhtes.
Me ei saa kahe aasta pärast uuesti valimisi korraldada.
Võtnud vastu mandaadi,
mis annab talle 42 päeva valitsuse moodustamiseks,
ütles peaminister Netanyahu, et taotleb rahu palestiinlastega,
ja lubas, et uus valitsus kaitseb iisraellaste õigusi,
vaatamata rassile, usule ja soole,
ning püüab alandada juudiriigi kõrget elukallidust.
Uues valitsuses pühendun jätkama seda teed,
demokraatliku juudiriigi teed,
mis kaitseb kõigi kodanike õigusi,
vaatamata rassile, usule või soole.
Nii oli ja nii jääb.
Kaks parempoolset parteid -
8 kohta võitnud Juudi Kodu ja 6 kohta saanud Yisrael Beiteinu,
lubasid konsultatsioonidel Netanyahut toetada.
Lisaks toetasid Netanyahut, kelle Likud sai 30 parlamendikohta,
10 kohta saanud tsentristlik Kulanu,
ultraortodokside Shas 7 kohaga ja Ühendatud Toora Judaism 6 kohaga.
Kuigi hobusekauplemine ministrikohtade pärast on veel ees,
teatas juhtpartei Likud,
et Netanyahu nimetab Kulanu juhi Moshe Kahloni rahandusministriks.
Ta asendab tsentristist Lapidi, kes keeldus koostööst usuparteidega.
Endine Likudi minister Kahlon keskendas oma uue partei kampaania
lubadustele reformida eluaseme- ja pangandussektoreid
ning alandada kinnisvarahindu, mis on alates 2007. a,
kui Netanyahu ametisse astus, kahekordistunud.
Likudi meeskond alustas hommikul kõnelusi koalitsioonipartneritega.
Valitsuse moodustamine võitleb Iisraeli uudistepealkirjades
viimaste kümnendite halvima kriisiga Iisraeli-USA suhetes.
Inimõigusrühmituse Amnesty International teatel
olid Palestiina rühmitusd Gazas, sh Hamas, süüdi sõjakuritegudes,
kuna tulistasid operatsiooni Protective Edge käigus
Iisraeli ja Palestiina kodanike pihta valimatult mürske ja rakette.
Raketitules hukkus 6 Iisraeli kodanikku
ja 13 palestiinlast sai surma ühes põgenikelaagris.
Palestiinlased süüdistasid põgenikelaagri ründamises Iisraeli,
kuid relvaekspert leidis,
et rünnaku taga oli üks Palestiina organisatsioonidest.
Lisaks teatas Amnesty International,
et palestiinlased hoidsid relvi elumajades ja ÜRO koolides
ja korraldasid rünnakuid tsiviilelanike varjendite lähedal.
Mõne kuu eest avaldas Amnesty kaks raportit,
mis süüdistasid Iisraeli sõjakuritegudes
seoses kõrghoonete ja elumajade ründamisega operatsiooni käigus.
Tuumakõnelustest Iraaniga -
USA välisminister Kerry ja Iraani välisminister Zarif
saabusid hommikul Šveitsi, mõni tund enne seda,
kui nende juhitud delegatsioonid jätkasid tuumakõnelusi Iraani
ja P5+1 ehk USA, Venemaa, Hiina, Prantsusmaa, Inglismaa ja Saksaga.
USA tahab, et P5+1 jõuaks Iraaniga 31. märtsiks poliitilisele leppele,
mis sillutaks tee pikaajalisele tuumaleppele.
Samas on iraanlastele vihjatud,
et Obama valitsus on paindlik leppe formaadi suhtes.
Enne teele asumist rõhutas Kerry
uue kõnelustevooru tähtsust Iraaniga.
Mis juhtuks, kui me kriitikute soovituste kohaselt
taganeksime plaanist, mida ülejäänud maailm mõistlikuks peab?
See on võimalik.
Kõnelused nurjuksid.
Iraan saaks jätkata tsentrifuugide pööritamist
ja rikastustööd mis tahes astmeni, kui nad peaksid seda soovima.
Ja sanktsioonid varisevad kokku,
kuna need, kes plaani mõistlikuks pidasid,
taanduvad, öeldes: Teie ajage oma, ja meie enda rida.
Te pole valmis mõistlikud olema. Meie teeme, mida mõistlikuks peame.
Ja sel juhul poleks mingeid sanktsioone.
Siis poleks mingeid kokkulepitud Iraani tuumaprogrammi inspektsioone.
Arvasin, et sanktsioonid kehtestatigi selleks,
et programmi inspekteerida.
On arusaadav, et need on kokkulepitud,
ja neid tuleb jõustada;
tuleb teada, et sul on tarkus, mis on meie ülesanne,
esitada nii hea leping nagu oleme lubanud,
mis teeb, mida vaja, ja peatab neli tuumarelvani viivat teed.
See pole valik kunagise ja tänase Iraani vahel.
Asi pole valikus praeguse hetke
ja nende tuumaprogrammist täieliku loobumise vahel,
nagu mõned arvavad. Seda ei juhtu.
Valik on režiimi vahel,
mis on arendanud võimet kontrollida tuumatsüklit,
mis on juba tõestanud oma võimet uraani rikastada.
Teiste seas ka Netanyahule suunatud avalduses
õhutas Kerry neid, kes valmiva leppe vastu on,
realistlikku alternatiivi esitlema.
Kõik, kes selle vastu on,
on kohustatud esitlema elujõulist, realistlikku alternatiivi,
ja ma pole veel näinud kedagi seda tegemas.
Nii et vaatame, kuhu jõuame.
Siiski ütles välisministeeriumi tippametnik
Kerryt Lausanne'is saatvaile reportereile,
et Washington ei kiirusta tähtaja pärast lepingut sõlmima.
Ametniku sõnul peaks raamlepe
tegelema tulevase tuumaleppe võtmeküsimustega,
milleni Iraan ja P5+1 tahavad jõuda 30. juuniks.
P5+1 tahab jõuda Teheraniga raamleppeni,
mis kärbiks Iraani tuumaprogrammi tundlikumaid aspekte
ja vastutasuks leevendataks Iraani majandussanktsioone.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri